Fratoj Grimm

Jacob GRIMM (naskiĝis la 4-an de januaro 1785 en Hanau; mortis la 20-an de septembro 1863 en Berlino) kaj Wilhelm GRIMM (naskiĝis la 24-an de februaro 1786 en Hanau; mortis la 16-an de decembro 1859 en Berlino) estas pli bone konataj kiel la Fratoj GRIMM.

Biografio 
La du filoj de juristo studis juron en Marburg, laboris kiel bibliotekistoj en Kassel kaj profesoriĝis en la Universitato de Göttingen. En la jaro 1837 ili perdis siajn postenojn, ĉar ili apartenis al la grupo Göttinger Sieben, kiu protestis kontraŭ la reganto. Poste ambaŭ iris al Berlino.

Kvankam la fratoj multon entreprenis kune, ili ankaŭ havis apartajn laborkampojn. Jakob Grimm ege aktive agadis kiel sciencisto, publikigis ekzemple en 1819 unuafoje sian traktaton pri la germana gramatiko (Deutsche Grammatik) kaj en 1835 sian verkon pri germana mitologio (Deutsche Mythologie). Li ankaŭ formulis la leĝon de Grimm pri la germana sonsistemo. Wilhelm Grimm faris la precipan laboron pri la kolektado kaj kompilado de fabeloj, kiuj unuafoje eldoniĝis en du volumoj (Kinder- und Hausmärchen, 1812-1815). La plej ampleksa komuna verko estis la Germana Vortaro (Das deutsche Wörterbuch, 1854-1862), de kiu ili mem nur finis la volumojn de A ĝis F.

Estas fikcia versio de la vivo de la fratoj Grimm en filmo precize nomita The Brothers Grimm de Terry Gilliam.

Elektitaj fabeloj 

 Lupo kaj sep kapridoj
 Reĝo rano aŭ fera Henriko
 Feliĉa Joĉjo
 Joĉjo kaj Margenjo
 Neĝulino
 Ora birdo
 Fiŝkaptisto kaj lia edzino
 Tablo "kovru vin", orazeno kaj bastono el sako
 Fabelo pri unu, kiu migris por ekkoni la timon
 Du fratoj
 Cindrulino
 Fidela Johano
 Kuraĝa tajloreto
 La Maljunulino Holle
 Bremenaj muzikistoj
 Tri oraj haroj de l' diablo
 Knabo-Fingro
 Sesope oni trairas la tutan mondon
 Maljuna avo kaj nepo
 Kamerado Gaja
 Doktoro Ĉioscia
 Ursa felo
 Tri fratoj
 Steloj taleroj
 Neĝulino kaj Rozulino
 La longeco de l' vivo
 Senditoj de l' morto
 Paŝtistino de anseroj apud puto

En Esperanto aperis 

 Du fabeloj de fratoj Grimm / esperantigis A. Degen. - Köln: Heroldo de Esperanto, [proks. 1929]. - 24 p. - (Esperanto-Junula Biblioteko ; 1)
 Elektitaj fabeloj / Trad. el la germana Kabe. - [Repr. de la eld. Berlin 1906] - Saarbrücken: Iltis-Eld., 1981. - 190 p.
 Elektitaj fabeloj de fratoj Grimm / trad. el la germana lingvo Kabe. - Berlin: Möller & Borel, [1906]. - 199 p.
 Elektitaj fabeloj de fratoj Grimm / trad. el la germana lingvo Kabe. - Repr. de la eld. Berlin 1906. - Saarbrücken: Iltis, 1985. - 199 p. - (Jubilea Eldon-Serio 2, Beletro Tradukita ; 10)
 La leporo kaj la erinaco / Fratoj Grimm. - En: Legolibro por kursanoj / Hrsg.: Tangerud, Odd ; p. 34 - 36
 Neĝulino / [Trad. el slovena lingvo Tone Logar]. Ilustr. Marlenka Stupica. - [Ljubljana: Mladinska Knjiga ; Slovenia Esperanto-Ligo, 1967]. - 199 p.
 Neĝulino : kaj aliaj fabeloj / Trad. el la germana lingvo Kabe. Ilustr. de A. Langeberg. - 2. eld. - Amsterdam: Libroservo Federacio de Laboristaj Esperantistoj, [1939]. - 94 p. : ilustr.
 Neĝulino : kaj aliaj fabeloj / Trad. el la germana lingvo Kabe. Ilustr. de A. Langeberg. - 3. eld. - Beauville: SAT-Broŝurservo, 1999. - 94 p. : ilustr.
 Ruĝĉapeto / de Grimm kaj E. Heltai. Esp. trad. R. Räuber kaj K. Bodé. Kun ĉina trad. de Sro Talento. - [S.l.]: La Verda Librejo, [s.j.]. - 31 p.
 Tablo "Kovru vin", Orazeno kaj Bastono el sako / [Trad. Kazimierz Bein (Kabe)]. - [S.l., 1993]. - 58 p.
 Tri oraj haroj de l' diablo / Trad. el la germana lingvo Kabe. La enkondukon aldonis Walerian Włodarczyk. - Krakovo: Pola Esperanto-Asocio, 1964. - 39 p. : ilustr. - (Mia Libreto ; 2)
 La urbaj muzikistoj de Bremen / rerakonto de H. J. Grimm. Laŭ la fabelo de l' fratoj Jakob kaj Wilhelm Grimm. - [Ploen: Grimm, proks. 1962]. - [4]
 p. -(Instigo al la Elekto, Traduko, Kolektado, Interŝanĝado, Disvastigado de Leg-Provaĵoj el la Valoraj Verkoj de l' Monda Literaturo ; 1)
([Eldon-Serio Vivantaj Juveloj ; 1])

Eksteraj ligiloj 

 Elektitaj Fabeloj de Fratoj Grimm en traduko de Kabe
 Stano-aŭskultejo

Vidu ankaŭ 
Eksa Grimm-muzeo, Kaselo

Verkoj interrete 
 Elektitaj fabeloj
 Pliaj fabeloj (listo arkivigite)

 
Naskiĝintoj en 1785
Naskiĝintoj en 1786
Mortintoj en 1863
Mortintoj en 1859
 
Esploro de fabeloj
Germanaj lingvistoj
Germanistoj
Fratoj
Germanaj folkloristoj
Verkistoj de la 19-a jarcento
Germanaj porinfanaj verkistoj
Romantikismo
Marburg
Duopoj en literaturo